סטודנטים יקרים,

לאור הנחיות ראש הממשלה, משרד הבריאות ומשרד החינוך, לא יתקיימו לימודים בקמפוס המכללה.

בשל כך נעבור להוראה ולמידה מקוונות מרחוק בכל תכניות הלימודים.

הלימודים במתכונת זו יתחילו ביום ראשון, כ"ו באדר תש"ף, 22.03.2020.

להלן הנחיות מפורטות :

1. קבלת קהל פרונטאלית במכללה- למען שמירה על בריאותכם, אנו מבקשים להימנע מהגעה למכללה.

נהיה זמינים לכם במערכת הפניות, בטלפון ובמייל.

1. מפגשים - כיוון שהמכללה פתוחה , אין מניעה לקיים מפגשים עד 10 משתתפים ע"פ הנחיות משרד הבריאות.

המפגשים הינם בגדר בחירה, לא יילמדו בהם תכנים חדשים והם ישמשו בעיקר לצורכי תמיכה וייעוץ.

1. סיוע ותמיכה טכנית במערכות המקוונות יינתנו לסטודנטים באמצעות מרכז התמיכה במכללה.

**שעות הפעילות :** 8:30-18:00

**דרכי התקשרות:** בדוא"ל:[dysupport@dyellin.ac.il](mailto:dysupport@dyellin.ac.il) **ו**בפניה באמצעות האפליקציה**.**

1. מבחנים ועבודות- לא יתקיימו בחינות באופן פרונטאלי במכללה .

* בחינות במועדים א' וב' שטרם התקיימו, יתבצעו באופן מקוון.
* הנחיות מפורטות, הכוללות התייחסות לסטודנטים עם התאמות, יישלחו בהמשך ממנהלת מדור בחינות.
* עבודות יוגשו בהתאם למתוכנן, עם עדיפות לשליחת העתק בדוא"ל האישי למרצה או במודל.

1. סדנאות למשאבי למידה- לא תתקיים פעילות בסדנאות המכללה עד להודעה חדשה.
2. ספרייה- הספרייה תהיה פתוחה בין השעות 8.15-17.00 תוך מגבלה של כניסת עד 30 איש בו זמנית (10 איש בכל קומה). הספרייה נערכת למתן תמיכה בהוראה, לימוד ומחקר שוטף למרצים ולסטודנטים, מרחוק ויינתן סיוע בשימוש במאגרי מידע מקוונים.

**דרכי ההתקשרות ושעות הפעילות בספריה:**

**דוא"ל:** יעץ מרחוק יינתן באמצעות פנייה במייל:  [refdyellin@gmail.com](mailto:refdyellin@gmail.com).

בכל נושא אחר ניתן לפנות במייל [libdyl@dyellin.ac.il](mailto:libdyl@dyellin.ac.il)  או בטלפון: 02-6558184**.**

1. התנסות מעשית- בשל סגירת מוסדות החינוך, לא יתקיימו שיעורי דידקטיקה ועבודה מעשית עד להודעה חדשה.

המדריכים הפדגוגיים ימשיכו לקיים עמכם קשר אישי ויתנו תמיכה וסיוע במידת הצורך.

זו הזדמנות מצוינת לחשיפה ללמידה מרחוק בבתי הספר, ולכן אנו ממליצים לכם ליצור קשר עם המורים המאמנים בבתי הספר.

1. שעות פעילות המכללה 7:00-18:00.

יחד נפעל לקיום שגרת לימודים ככל הניתן.

בשורות טובות ובריאות לכולנו,

הנהלת המכללה.